Candhi Barabudhur utawa candhi Marabuda (Jawa: ꦕꦟ꧀ꦝꦶꦧꦫꦧꦸꦝꦸꦂ; ) iku candhi Buda Mahayana abad ping 9 kang kapernah ing Magelang, Jawa Tengah, Indonésia. Candhi iki minangka candhi Buda gedhé dhéwé sajagat, uga éwoning yasan Buda magrong ing jagat. Candhi iki dumadi saka sangang tataran, enem wujud pasagi lan telu wujud bundher, kanthi pucukan wujud cungkup ing puseré. Candhi iki direnggani panèl rèlièf cacah 2.672 lan reca Buda cacah 504. Cungkup puseré kinubengan reca Buda lungguh cacah 72 kang padha dipapanaké ing njero stupa-stupa kang bolong-bolong.